Microsoft slapp med jevne mellomrom ut såkalte (servicepakker) og mindre oppdateringsfiler som inneholder feilrettinger og/eller mindre forbedringer til Windows XP. I motsetning til for eksempel linuxdistroer som kommer i oppgraderte versjoner med jevne mellomrom, holder Microsoft kundene sine oppdatert i tiden uten at man med jevne mellomrom må bytte ut operativsystemet med en nyere versjon. En servicepakke inkluderer alle mindre eller større oppdateringer siden forrige pakke. En servicepakke for Windows er ganske lik en Mac OS X-oppdatering fra for eksempel 10.4.0 til 10.4.1, forskjellen er at Mac OS X-oppdateringene kommer oftere.